ဟေလီ စတိုင်းဖဲ

ဟေလီ စတိုင်းဖဲ (; ၁၉၉၆ ဒီဇင်ဘာ ၁၁ ဖွား ) သည် အမေရိကန်သရုပ်ဆောင်နှင့်အဆိုတော်ဖြစ်သည်။ သူမသည် Peabody ဆု တစ်ဆု အပါအဝင် ရုပ်ရှင်၊ ဂီတဆုတံဆိပ်များစွာရရှိထားပြီး၊ အော်စကာဆု၊ ဗြိတိန်အကယ်ဒမီရုပ်ရှင်ဆု နှင့် ရွှေကမ္ဘာလုံးဆုတို့အတွက်လည်း ဆန်ကာတင်စာရင်းဝင်ထားခဲ့သူဖြစ်သည်။

စတိုင်းဖဲသည် အနောက်တိုင်းရုပ်ရှင် True Grit (၂၀၁၀) ဖြင့် ရုတ်ချဉ်းအောင်မြင်မှုရရှိခဲ့ပြီး၊ ထိုဇာတ်ကားဖြင့်ပင် အကောင်းဆုံး အမျိုးသမီးဇာတ်ပို့ အော်စကာဆုနှင့် BAFTA အကောင်းဆုံး အမျိုးသမီးဇာတ်ဆောင်ဆုတို့အတွက် ဆန်ကာတင်စာရင်းဝင်ခဲ့သည်။ ၂၀၁၃ ခုနှစ်တွင်ထွက်ရှိခဲ့သော Ender's Game နှင့် Begin Again ရုပ်ရှင်များတွင်လည်းပါဝင်ခဲ့ပြီး၊ Pitch Perfect ရုပ်ရှင်စီးရီး (၂၀၁၅-၂၀၁၇) တွင်လည်း သူမ၏ဇာတ်ရုပ်ပီပြင်မှုကြောင့် အသိအမှတ်ပြုမှုများ ပိုမိုရရှိခဲ့ကာ၊ The Edge of Seventeen (၂၀၁၆) ရုပ်ရှင်ဖြင့် ရွှေကမ္ဘာလုံးဆုအတွက်ပါ ဆန်ကာတင်စာရင်းဝင်ခဲ့သည်။ သူမ အဓိကဇာတ်ဆောင်အဖြစ်ပါဝင်ထားသော Transformers ဇာတ်ကားတစ်ကားဖြစ်သည့် Bumblebee (၂၀၁၈) သည်လည်း ဝင်ငွေအကောင်းဆုံးရုပ်ရှင်ကားများထဲမှ တစ်ခုဖြစ်လာခဲ့သည်။

စတိုင်းဖဲသည် ကာတွန်းရုပ်ရှင် Spider-Man: Into the Spider-Verse (၂၀၁၈) တွင် Gwen Stacy / Spider-Woman အဖြစ်လည်းကောင်း၊ နက်ဖလစ် ဇာတ်လမ်းတွဲ Arcane (၂၀၂၁ – လက်ရှိ) တွင် Vi အဖြစ်လည်းကောင်း အသံသရုပ်ဆောင်လျက်ရှိသည်။ သူမသည် Apple TV+ ဟာသ-ဒရာမာဇာတ်လမ်းတွဲ Dickinson (၂၀၁၉-၂၀၂၁) တွင် Emily Dickinson အဖြစ်၊ Disney+ စီးရီး Hawkeye (၂၀၂၁) တွင် Kate Bishop အဖြစ် အဓိကဇာတ်ဆောင်နေရာများမှ သရုပ်ဆောင်ထားသည်။

စတိုင်းဖဲသည် Pitch Perfect 2 (၂၀၁၅) တွင် " Flashlight " သီချင်းကို ဖျော်ဖြေပြီးနောက် ဂီတဖက်တွင် အသိအမှတ်ပြုမှု ရရှိခဲ့သည်။ ထို့နောက် မကြာမီတွင် သူမသည် Republic Records နှင့် လက်မှတ်ရေးထိုးခဲ့ပြီး သူမ၏ ပွဲဦးထွက်သီချင်းတပုဒ်ဖြစ်သော " Love Myself " နှင့် ၎င်း၏ ပွဲဦးထွက် EP အဖြစ် Haiz (၂၀၁၅) ကိုပါဖြန့်ချိခဲ့သည်။ သူမသည် " Starving ", " Most Girls " နှင့် " Let Me Go " အပါအဝင် အောင်မြင်သောသီချင်းများကို သီးသန့် တပုဒ်ချင်းစီ ဆက်လက်ထုတ်ဝေခဲ့ပြီး၊ ၂၀၂၀ တွင်သူမ၏ဒုတိယ EP အဖြစ် Half Written Story ကိုထုတ်ဝေခဲ့သည်။

 ငယ်စဉ်ဘဝ 
စတိုင်းဖဲ ကို ကယ်လီဖိုးနီးယားပြည်နယ်၊ လော့စ်အိန်ဂျလိစ်မြို့၊ Tarzana ရပ်ကွက်တွင် မွေးဖွားခဲ့ပြီး၊ မိခင် Cheri ( née Domasin) မှာ အဆောက်အအုံအတွင်းပိုင်းဒီဇိုင်နာတစ်ဦးဖြစ်ပြီး၊ ဖခင် Peter Steinfeld မှာ ကာယနည်းပြတဦးဖြစ်သည်။  Garza, Oscar (February 25, 2011).  သူမသည် မွေးချင်းနှစ်ဦးအနက် အငယ်ဖြစ်ပြီး Griffin Steinfeld အမည်ရှိအစ်ကိုတစ်ဦးရှိသည်။  သူမ၏ဖခင်ဖက်မှ ဦးလေးသည် ကြံ့ခိုင်ရေးနည်းပြနှင့် သရုပ်ဆောင် Jake Steinfeld ဖြစ်ကာ ၎င်း၏မိခင်ဖက်မှ ဦးကြီးမှာလည်း ကလေးသရုပ်ဆောင်ဟောင်း Larry Domasin ဖြစ်သည်။   သူမ၏မိခင်ဖက်မှ အစ်မဝမ်းကွဲတော်သူ သရုပ်ဆောင် True O'Brien သည် စတိုင်းဖဲ အသက် ၈ နှစ်အရွယ်၌ ရုပ်မြင်သံကြားကြော်ငြာတစ်ခုတွင် ပါဝင်ခဲ့ရာမှ သူမကိုယ်တိုင်လည်း သရုပ်ဆောင်ခြင်းကို စိတ်ဝင်စားလာခဲ့သည်။ 

စတိုင်းဖဲ ၏ဖခင်သည် ဂျူးလူမျိုးဖြစ်ပြီး မိခင်မှာ ခရစ်ယာန်ဖြစ်သည်။     သူမ၏မိခင်ဖက်မှ အဘိုး Ricardo Domasin သည် (Panglao၊ Bohol) ဖိလစ်ပိုင်လူမျိုးတစ်ဝက်နှင့် အာဖရိကန်-အမေရိကန်တစ်ဝက် ကပြားဖြစ်သည်။    စတိုင်းဖဲ သည် Agoura Hills တွင် ကြီးပြင်းခဲ့ပြီး နောက်ပိုင်းတွင် ကယ်လီဖိုးနီးယားပြည်နယ် Thousand Oaks တွင် ကြီးပြင်းလာကာ၊   Ascension Lutheran ကျောင်း၊ Conejo မူလတန်းကျောင်းနှင့် Colina အလယ်တန်းကျောင်း တို့ကို တက်ရောက်ခဲ့သည်။ သူမသည် ၂၀၀၈ မှ ၂၀၁၅ ဇွန်လ အထက်တန်းကျောင်းပြီးသည်အထိ အိမ်ကျောင်းတက်ခဲ့သည် ။ 

 အနုပညာနှင့် မီဒီယာလောကမှ လက်ခံတုံ့ပြန်မှု 

 ဂီတနှင့်သရုပ်ဆောင်ဟန်ပန်များ 
V မဂ္ဂဇင်း စာရေးဆရာ Dylan Kelly က စတိုင်းဖဲ ကို "ရုပ်ရှင်နှင့် ရုပ်မြင်သံကြားများတွင် အထင်ကြီးလောက်သော ဇာတ်အိမ်ခန်းများနဲ့ ကျွမ်းကျင်သာလွန်မှုကိုပြသနေတဲ့ သရုပ်ဆောင်ရော၊ ဂီတမှာပါ ထက်သန်သောအနုပညာသမား" ဟု ခေါ်ဆိုခဲ့ပြီး "ကိုယ်ပိုင်ဖန်တီးတေးသွားနှင့် ခံစားချက်အပြည့်ပါ၍ ဖော်ရွေဟန်ရှိသော စာသားပိုင်နိုင်မှုတို့ ရှိတဲ့ဂီတစွမ်းရည်" ဟုလည်းပြောထားသည်။ 

စတိုင်းဖဲ က ၂၀၁၆ ခုနှစ် အင်တာဗျူးတစ်ခုတွင် "[ကျွန်မရဲ့] ဂီတနဲ့ဆိုရင်၊ ကိုယ့်အရှိအတိုင်းကို နေလို့ရသလို ခံစားရတယ်၊ ကိုယ့်လမ်းကြောင်း ကိုယ်ရွေးချယ်မယ်၊ ကိုယ့်ဘဝအတွေ့အကြုံကို တခြားမဟုတ်ဘဲ ကိုယ့်လမ်း၊ ကိုယ့်စာသားနဲ့ဖြစ်အောင်ထားမယ်" ဟု ပြောကြားခဲ့သည်။  “ဂီတက (သူမရဲ့) သရုပ်ဆောင်မှုအပေါ်မှာ ဩဇာလွှမ်းမိုးမှု တော်တော်ကြီးတယ်” အဲဒီနှစ်ခုက “တခုနဲ့တခု ယှက်နွှယ်နေတာ” လို့လည်း သူမက ဆက်ပြောခဲ့သည်။  Variety မဂ္ဂဇင်း စာရေးဆရာ Natalie Weiner မှလည်း စတိုင်းဖဲ သည် "အမျိုးသမီးစွမ်းရည်မြှင့်တင်ခြင်းဆိုင်ရာအယူအဆအချို့ [...] သူမ၏ဂီတထဲသို့ရေးရေးလေး" ထည့်သွင်းနေခဲ့သည်ဟုဆိုထားသည်။ မိမိကိုယ်ကို ချစ်ခင်ခြင်းသည် ဂီတဖန်တီးရာတွင် သူမ အသုံးပြုနေကျအာဘော်တစ်ခုဖြစ်သည်။ 

စတိုင်းဖဲ သည် "အနုပညာနဲ့ပတ်သတ်၍ အမှန်တကယ်ဂရုစိုက်သော အနုပညာရှင်တဦး" အဖြစ် သူမအား အမှတ်ရကြရန် မျှော်လင့်သည်ဟု ဆိုခဲ့ဖူးသည်။  “ရုပ်ရှင်ရိုက်ကွင်းမှာအလုပ်လုပ်တာနဲ့ တေးသံသွင်းစတူဒီယိုမှာအလုပ်လုပ်တာမှာ ကွာခြားချက်တွေက အများကြီးပဲ” ဟုမှတ်ချက်ပေးခဲ့ပြီး “ဂီတကို လွတ်လပ်စွာ ဖန်တီးရတာကို သဘောကျတယ်” ဟူ၍လည်း ဖြည့်စွက်ပြောကြားခဲ့သည်။ 

 ကိုယ်ပိုင်ဘဝ 
စတိုင်းဖဲ သည် Instagram ကျော်ကြားသူ Cameron Smoller နှင့် ၂၀၁၆ ခုနှစ်တွင် စတင်ချိန်းတွေ့ခဲ့သည်။ သူတို့သည် ၂၀၁၇ အစောပိုင်းတွင် Golden Globes ပါတီ၌ စုံတွဲအဖြစ် လူသိရှင်ကြားပွဲတက်ခဲ့သော်လည်း ၂၀၁၇ ခုနှစ် နိုဝင်ဘာလတွင် လမ်းခွဲခဲ့ကြသည်။  သူမသည် ၂၀၁၇ ခုနှစ် ဒီဇင်ဘာလတွင် အိုင်ယာလန်လူမျိုးအဆိုတော် Niall Horan နှင့် စတင်တွဲခဲ့ပြီး တစ်နှစ်အကြာ ၂၀၁၈ ခုနှစ် ဒီဇင်ဘာလတွင် လမ်းခွဲခဲ့ကြသည်။  

 ကိုးကား 

ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ
ကဏ္ဍ:၁၉၉၆ မွေးဖွားသူများ